Sagunt Turisme presenta la Guia més completa  d'Art Urbà de Sagunt
06 de març 2024

![](/media/zf4fevdx/cartel-arte-urbano_c.jpg?width=370&height=548&mode=max)

La delegació de Turisme en la seua aposta per diversificar i desestacionalitzar l'oferta turística del municipi ha realitzat esta guia en paper amb totes les mostres d'_street art_ que es poden veure a la nostra ciutat.

Una guia realitzada en diversos idiomes: castellà, valencià, anglés, francés, alemany i italià, que inclou les direccions per a visitar-les, fotos i informació sobre els artistes. Amb la guia també s'ha creat un pla en A3 amb la ubicació exacta de tots els murals.

La guia està disponible en les oficines de turisme, i es pot descarregar en la web de turisme [www.saguntoturismo.com](/www.saguntoturismo.com). Esta guia s'oferix també en les fires de turisme nacionals i internacionals.

La regidora de Turisme, Natalia Antonino, ha explicat: «**Des de Turisme li donem al projecte de Joventut, la promoció perquè els turistes puguen visitar este art urbà que tenim. A més, este recurs és un producte turístic més que facilita la difusió pels llocs més emblemàtics del municipi, ajudant també en la promoció del patrimoni de la ciutat**».

D'altra banda, MésqueMurs és un festival d'art urbà, organitzat pel departament de Joventut i Infància de l'Ajuntament de Sagunt, on artistes locals, nacionals i internacionals han deixat la seua empremta en les parets i façanes de Sagunt i el Port de Sagunt. L'art realista, l'abstracció, la il·lustració i el grafiti tradicional conviuen en este festival que ha tret l'art al carrer i que se celebra des de 2016.

La ruta d'art urbà és una ruta gratuïta ‘open 24 h’ els 365 dies de l'any, i forma part de la Ruta d'Art Contemporani de CreaTurisme. Turisme Comunitat Valenciana.

![](/media/nfsju51o/guia_c.jpg?width=365&height=524&mode=max)

*   [](http://www.facebook.com/sharer.php?u=https://aytosagunto.es/va/actualitat/sagunt-turisme-presenta-la-guia-mes-completa-d-art-urba-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/sagunt-turisme-presenta-la-guia-mes-completa-d-art-urba-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-turisme-presenta-la-guia-mes-completa-d-art-urba-de-sagunt/ "Linked In")
*   [](mailto:?body=https://aytosagunto.es/va/actualitat/sagunt-turisme-presenta-la-guia-mes-completa-d-art-urba-de-sagunt/)